section_heading: Nasljeđe
paragraph_text: Dana 29. studenoga 1956. općinski komitet SKH Trogir sa zapadne strane zadružnog doma u Segetu Donjem (danas zgrade Općine Seget), podiže spomen-grobnicu s poprsjem, rad Ivana i Tonća Martinića, a koja u veljači 1991., u općem revizionističkom i revanšističkom valu, biva uništena eksplozivnim sredstvom od strane nepoznatog počinitelja. Također su odlukom političkih vlasti promijenjena imena svih organizacija, zgrada i ulica koja su nosila njegovo ime.